OpenLLM-France/wikimedia huggingface dataset:
# Ipar-mendebaldeko Nekazaritza Eremua (Gasteiz)

Ipar-mendebaldeko Nekazaritza Eremua Arabako Gasteiz hiriburuko hego eta mendebaldeko nekazaritza kontzejuek osatutako elkarte bat dat. Eremua honako 23 kontzeju eta 3 auzok osatzen dute:
* Amarita
* Andetxa
* Arangiz
* Aztegieta
* Krispiña
* Eztarroa
* Foronda
* Gamarra
* Gamarragutxia
* Gobeu
* Gereña
* Otobarren
* Otogoien
* Legarda
* Lopida
* Martioda
* Mendiguren
* Mendoza
* Miñao
* Miñaogutxia
* Erretana
* Uribarri Dibiña
* Ihurre
Gainera, horiei kontzejuetatik kanpo dauden 2 herrixka hauek ere batu behar zaizkie:
* Artatza Foronda
* Mandoia
Herri hauetako batzuk antzinatik Gasteizko eskumenean zeuden, XIV. mendearen erdialdera Alfontso XI.a Gaztelakoak Gasteizi eman baizizkio, Amarita, Krispiña, Gamarra, Gamarragutxia, Gobeu, Miñao, Miñaogutxia eta Erretana kasu.
Gainontzeko herri edo kontzejuak XX. mendean Gasteizek bereganatu zituen arte independenteak izan ziren. Bereganatze edo batasun hori gauzatu aurretik honako udalerriak osatu zituzten: Mendoza (Mendoza eta Eztarroa); Oto (Otobarren, Otogoien eta Martioda) eta Foronda (Aztegieta, Foronda, Andetxa, Artatza Foronda, Arangiz, Mandoia, Mendiguren, Gereña, Lopida, Lermanda, Uribarri Dibiña eta Ihurre).
Eremu honetan daude Gasteiz-Foronda aireportua, Forondako kuartela eta Arabako Teknologia Parkea.

## Kanpo estekak

* Datuak: Q3575754
# Ipar-ndebelera

Ipar-ndebelera hegoaldeko Afrikako hizkuntza da, Niger-Kongoko familiakoa eta Bantu subfamiliakoa eta bertoko hizkuntza ofizialetako bat dena.
Ez da hego-ndebeleraren senidea, nahiz eta biak bantu hizkuntzak izan. Izan ere, gertuena zuluera du, Zimbabweko ndebeleek XVIII. menderen hasieran Mzilikazik gidatuak KwaZulu utzi zutelako.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2024-6-10).

## Kanpo estekak

* Datuak: Q35613
* Multimedia: Northern Ndebele language / Q35613
# Ipar-poloko kasketa

Ipar-poloko kasketa (Nordkalotten suedieraz eta norvegieraz, Pohjoiskalotti finlandieraz) Fennoskandian egokitzen den geografia lurraldea da, Zirkulu polar artikoaren iparraldean.

## Hartzen dituen lurraldeak

* Norvegian: Troms, Finnmark eta Nordland zati bat.
* Suedian: Norrbotten.
* Finlandian: Lappi.
* Errusian: Karelia eta Murmansk oblasta.

## Ezaugarriak

400.000 km²ko zabalera du. Populazioa 1,5 milioi pertsona dira. Laponiar gehienak lurralde hauetan bizi dira. Hiri nagusiak hauek dira: Murmansk, Oulu, Apatity, Tromsø, Rovaniemi, Severomorsk, Lula eta Montchegorsk. Klima azpiartikoa da, negu luze eta hotzak, uda laburrak, 10° bataz besteko tenperaturarekin.
Begetazio nagusia tundra (zhuhaizkak eta larreak) eta taiga (konifereen basoak).

## Erreferentziak

* ↑ Miranda, Ulrika Junker; Hallberg, Anne (2007). «Nordkalotten». Bonniers uppslagsbok. Stockholm: Albert Bonniers Förlag. 1143 or. ISBN 91-0-011462-6

## Kanpo estekak

* Datuak: Q1858122
# Ipar-mendebaldeko Unibertsitatea

Ipar-mendebaldeko Unibertsitatea (ingelesez: Northwestern University) Illinoisko Evanston hirian kokatuta dagoen unibertsitate pribatua da. 1851n eratua, herrialdeko hamar unibertsitate nagusien artean dago. Bere zuzenbide, ekonomia eta medikuntza eskolengatik ezaguna da.
Unibertsitateko kirol taldeak, Northwestern Wildcats deituak, NCAAk antolatutako unibertsitate lehiaketetan parte hartzen dute.

## Kanpo estekak

* (Ingelesez) Webgune ofiziala
* Datuak: Q309350
* Multimedia: Northwestern University / Q309350
# Jakaranda Emakume Elkartea

Jakaranda Emakume Elkartea

## Ibilbidea

Jakaranda Emakume Elkartea Laudiokoa da eta 2014an sortu zen Laudioko Andaluziako Zentroan. Helburua emakumeen jabekuntza bultzatzea eta emakumeen eta gizonen arteko berdintasuna lortzea da.
Horretarako, gaiari buruzko hainbat ikastaro eta tailer antolatu izan dituzte: indarkeria matxistari buruzkoak, emakumeen eskubideei buruzkoak eta oro har berdintasunari lotutakoak.
Era berean, bai Laudion, bai Aiaraldean, berdintasunari lotutako ekintzetan hartzen dute parte, martxoaren 8ko eta azaroaren 25eko kanpainak barne.

## Erreferentziak

* ↑ (Gaztelaniaz) «JAKARANDA ASOCIACION CULTURAL DE PROMOCION DE LA MUJER DE LLODIO» www.euskadi.eus 2011-10-21 (Noiz kontsultatua: 2019-11-12).
* ↑ (Gaztelaniaz) «Encuentros de Jakaranda» zuIN 2017-04-26 (Noiz kontsultatua: 2019-11-12).
* ↑ «Laudio Udala» laudio.eus (Noiz kontsultatua: 2019-11-12).

## Kanpo estekak

* Datuak: Q97206848
# Jake Gyllenhaal

Jacob Benjamin Jake Gyllenhaal (Los Angeles, Kalifornia, 1980ko abenduaren 19a) estatubatuar aktore bat da. Berak antzeztutako filma ospetsuenen artean honako hauek daude: October Sky (1999), Donnie Darko (2001), The Day After Tomorrow (2004), Jarhead (2005) eta Brokeback Mountain (2005).

## Filmografia

| Urtea | Filma | Papera | Oharrak |
| 1991 | City Slickers | Danny Robbins | |
| 1993 | Josh and S.A.M. | Leon | |
| 1993 | A Dangerous Woman | Edward | Jacob Gyllenhaal gisa |
| 1998 | Homegrown | Jake/Blue Kahan | |
| 1999 | October Sky | Homer Hickam Jr. | |
| 2001 | Donnie Darko | Donald J. "Donnie" Darko | |
| 2001 | Bubble Boy | Jimmy Livingston | |
| 2001 | Lovely & Amazing | Jordan | |
| 2002 | Highway | Kelson pilotua | |
| 2002 | Moonlight Mile | Joe Nast | |
| 2002 | The Good Girl | Thomas 'Holden' Worther | |
| 2003 | Abby Singer | Bere burua antzeztuz | (Kameoa) |
| 2004 | The Day After Tomorrow | Sam Hall | |
| 2005 | Brokeback Mountain | Jack Twist | |
| 2005 | Jarhead | Anthony Swofford | ("Swoff") |
| 2005 | Proof | Harold 'Hal' Dobbs | |
| 2007 | Zodiac | Robert Graysmith | |
| 2007 | Rendition | Douglas Freeman | |
| 2009 | Brothers | Tommy Cahill | |
| 2009 | Nailed | Howard Birdwell | |
| 2010 | Prince of Persia: The Sands of Time | Príncipe Dastan | |
| 2010 | Love and Other Drugs | | |
| 2011 | Source Code | Colter Stevens | |
| 2012 | End of Watch | Officer Taylor | Ekoizle eragilea ere |
| 2013 | Prisoners | Detective Loki | |
| 2013 | Enemy | Adam Bell / Anthony Clair | |
| 2014 | Nightcrawler | Louis "Lou" Bloom | Ekoizlea ere |
| 2015 | Accidental Love | Howard Birdwell | |
| 2015 | Southpaw | Billy Hope | |
| 2015 | Everest | Scott Fischer | |
| 2015 | Demolition | Davis Mitchell | |
| 2016 | Nocturnal Animals | Edward Sheffield / Tony Hastings | |
| 2017 | Life | Dr. David Jordan | |
| 2017 | Okja | Dr. Johnny Wilcox | |
| 2017 | Stronger | Jeff Bauman | Ekoizlea ere |
| 2018 | Wildlife | Jerry Brinson | Ekoizlea ere |
| 2018 | The Sisters Brothers | John Morris | |
| 2019 | Velvet Buzzsaw | Morf Vandewalt | |
| 2019 | Spider-Man: Far From Home | Quentin Beck / Mysterio | |

## Kanpo estekak

* Jake Gyllenhaal aktorearen webgunea (Ingelesez)
* Jake Gyllenhaal aktorearen IMDBko fitxa irakurgai (Ingelesez)
* Datuak: Q133313
* Multimedia: Jake Gyllenhaal / Q133313
# Jakako zitadela

Jakako zitadela (gaztelaniaz: ciudadela de Jaca) Jaka hirian dagoen italiar itxurako gotorlekua da. Filipe II.a Espainiakoak hala aginduta, 1592an eraiki zuten Frantziatik zetozen higanotak geldiarazteko (Biescasko Santa Elena gotorlekua eta Iruñeko zitadela estrategia beragatik eraiki zituzten). Tiburzio Spannocchi ingeniariak egina, 1951n monumentu izendatu zuten.

## Kanpo estekak

* Datuak: Q206245
* Multimedia: Ciudadela de Jaca / Q206245
# Jakara Anthony

Jakara Anthony (Cairns, Queensland, Australia, 1998ko uztailaren 8 - ) australiar eskiatzaile akrobatiko bat da, urrezko dominaduna. 2018ko Neguko Olinpiar Jokoetan parte hartu zuen eta 4. geratu zen, inoiz australiar batek kosketako eskian izandako emaitzarik onena. 2022ko Neguko Olinpiar Jokoetan emakumezkoen kosketako proba irabazi zuen. 2019ko Munduko Eski Txapelketan 2. postua izan zuen.

## Erreferentziak

* ↑ (Ingelesez) Press, Australian Associated. (2022-02-06). «Jakara Anthony ends Australia’s 12-year gold drought at Winter Olympics» the Guardian (Noiz kontsultatua: 2022-02-07).

## Kanpo estekak

* Datuak: Q48155899
# Jakako xakeztatua

Jakako xakeztatua arkitektura erromanikoan, XI. mendean eta ondorengoetan, garatutako harrizko apaindura mota bat da. Frisoak (zuzen) eta arkiboltak (arkuaren forman) apaintzeko erabiltzen da.
Xakeztatua izanik xake-taularen lauki zuri eta beltzak imitatzen dituen artezko apaindura, arkitektura molde honetan laukiak ez dira bereizten kolorean baizik eta bolumenean: harri irtenak eta zuloak txandakatzen dira lerroz lerro, eta bi lerroko zabalera da gutxienekoa efektua igar dadin.
Jakako xakeztatua edo, gaztelaniaz, taqueado jaqués, esaten zaio, Aragoiko Jakako katedralean oso erabilia delako, eta bertatik, Iberiako iparraldean, Done Jakueren Bidearen eremuan errepikatzen delako, baita Euskal Herrian ere, esate baterako Leireko monasterioan (Nafarroa) edo 12. mendeko Andra Mari tenpluan (Uribarri Harana, Araba).

## Iruditegia

* Porta Speciosa, Leireko monasterioan: gain-gaineko arkibolta xakeztatua dago.
* Absidea Jakako katedralean.
* * San Martin Tourskoaren eliza (Frómista, Palentzia).
* Andra Mari tenpluaren atea, Uribarri Haranan (Araba).

## Kanpo estekak

* Datuak: Q5814055
* Multimedia: Taqueado jaqués / Q5814055
* ↑ «Vocabulario de Arte Románico 1 de 2» almez.pntic.mec.es (Noiz kontsultatua: 2019-06-17).
* ↑ Hiztegi terminologikoa > Arteak > Arkitektura. Euskalterm.
* ↑ (Gaztelaniaz) «AJEDREZADO - Definición y sinónimos de ajedrezado en el diccionario español» educalingo.com (Noiz kontsultatua: 2019-06-17).
# Jakalo

Jakaloa jakaren, (Bos grunniens) eta Amerikako bisontearen, (Bos bison), arteko nahasketa bat da, gizakiak sortua. Beraz animali hibridoa da.
Zenbait jakalo aurkitu daitezke Txinan eta Tibeten, non aspalditik nahastu dira yakak eta zebuak etxeko behi arraza ezberdinekin. Dena den, yakaloen kopurua oso txikia da munduan zehar. Abere hauek bereziki Kanadako Alberta izeneko eskualdearen erdialdean aurkitu daitezke. Bertan "yak-bisonteak ", edota "behi alternatiboak" deitzen dituzte. Albertako zenbait abeltzainek behiak bezala zaintzen dituzte yakaloak. Dirudienez etxeko beste zenbait abere arrazak baina gogorragoak dira bertako neguko eguraldi kaskarrei egokitzeko.

## Bibliografia

* Jame Thomback, "WILD CATTLE, BISON AND BUFFALOES, THEIR STATUS AND POTENTIAL VALUE", The World Conservation Monitoring Centre, Cambridge, U.K.
* "LITTLE-KNOWN ASIAN ANIMALS WITH A PROMISING ECONOMIC FUTURE", N. Vietmeyer-ek argtaratuta, National Research Council, National Academic Press, Washington, D.C., 1983.

## Kanpo estekak

* Yakak, Dzoak eta etxeko beste zenbait betaberei buruzko web orrialdea
* Datuak: Q2415119

## Erreferentziak

* ↑ "Interspecies Hybridization between Yak, Bos taurus and Bos indicus and Reproduction of the Hybrids (14 Dec 2000.) R.C. Zhang. In: Recent Advances in Yak Reproduction, Zhao X.X. and Zhang R.C. (Eds.). International Veterinary Information Service. http://www.ivis.org/advances/Zhao/zhang3/IVIS.pdf.

## Ikus, gainera

* Jak
* Bisonte
* Beefalo
* Dzo
* Zubron
# Jakaya Kikwete

Jakaya Mrisho Kikwete (1950eko urriaren 7a) Tanzaniako laugarren presidentea izan zen Tanzaniako politikaria da, 2005etik 2015era bitartean.
Presidente hautatu aurretik, Atzerri Arazoetarako ministroa izan zen 1995etik 2005era, bere aurreko Benjamin Mkaparen agindupean. Afrikako Batasuneko presidente ere izan zen 2008-2009 urteetan eta 2012-2013an Bakeari, Defentsari eta Segurtasunari buruzko Afrikako Hegoaldeko Garapen Komunitateko Troikaren presidente izan zen.

## Kanpo estekak

* Datuak: Q57488
* Multimedia: Jakaya Kikwete / Q57488
# Jesteburg

Jesteburg Alemaniako udalerria da. Saxonia Beherea estatuan dago, [[Harburg barrutia|Harburg]] barrutian. 2014an 7.748 biztanle zituen 27,97 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q638271
* Multimedia: Jesteburg / Q638271
# Jesterville (Maryland)

Jesterville Ameriketako Estatu Batuetako erroldak esleitutako leku bat da. Wicomico konderrian dago, Maryland estatuan. 179 biztanle ditu, 4,712817 kilometro koadroko azaleran banatuta.

## Ikus, gainera

* Wicomico konderria

## Kanpo estekak

* Datuak: Q5929783
# Jestice

Jestice Eslovakiako udalerri bat da, Rimavská Sobotako barrutian kokatuta. 7,55 km²ko azalera du eta 150 biztanle 2017ko datuen arabera.

## Historia

Idatzizko lehen aipamena 1333. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1046062
* Multimedia: Jestice / Q1046062
# Jessup (Pennsylvania)

Jessup Pennsylvaniako borough bat da. Lackawanna konderrian kokatua dago. 2010ean 4.676 biztanle zituen, 17,45 kilometro koadrotan banatuta.

## Ikus, gainera

* Lackawanna konderria

## Kanpo estekak

* Datuak: Q614884
* Multimedia: Jessup, Pennsylvania / Q614884
# Jessye Norman

Jessye Mae Norman (Augusta, AEB, 1945eko irailaren 15a - New York, 2019ko irailaren 30a) Estatu Batuetako sopranoa izan zen.
Beka bati esker Washingtongo Howard unibertsitatean egin zituen ikasketak, eta geroago Michigango unibertsitatean osatu zituen. 1969. urtean Berlingo Deutsche Opern egin zuen aurkezpena, Tannhaüser operarekin. Interpretazio aipagarriak izan ditu Verdiren Aida eta Berliozen Les Troyans operetan. Opera abesteaz gainera, 1970. ondorengo urteetan Wagner, Schubert, Mahler eta beste zenbait musikagileren liederren errezitalak eskaini ditu jaialdi eta kontzertuetan. Gaur egun munduko soprano dramatiko ospetsuenetako bat da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-07-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q240937
* Multimedia: Jessye Norman / Q240937
# Jestetten

Jestetten Alemaniako udalerria da. Baden-Württemberg estatuan kokatuta dago, [[Waldshut (barrutia)|Waldshut]] barrutian. 2014an 5.006 biztanle zituen 20,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q181389
* Multimedia: Jestetten / Q181389
# Jessy Dubai

Jessy Dubai (Mexiko, 1989ko azaroaren 12a) mexiko-estatubatuar emakumezko aktore pornografiko transexuala da.

## Biografia

1989ko azaroaren 12an Mexikon jaioa, familia mexikar eta kolonbiar jatorrikoa du. Oso gazterik Ameriketako Estatu Batuetara bizitzera joan zen bere familiarekin. Bertan hormonatze-prozesuari ekin zion.
18 urterekin lehendabiziko agerpenak egin zituen Interneteko emanaldietan. Geroago ikuskizunetan antzezten hasi zen, bai korista eta bai drag queen burlesque ikuskizunetan. Garai hartan ere, makillatzaile eta dantzari egon zen, baita bere ikuskizunetarako jantziak diseinatu zituen ere.
2013ko azaroan helduentzako zinemagintza pornografikoan debuta egin zuen TS Seduction filman antzeztuz. Harrezkero, Devil's Film, Evil Angel, Kink eta Trans500 ekoiztetxeetarako antzeztu du.
2016an urteko aktore transexualik onenaren XBIZ Saria jaso zuen.

## Sariak eta izendapenak

| Urtea | Saria | Kategoria | Emaitza |
| 2015 | AVN Sariak | Urteko aktore transexualik onena | Proposatua |
| 2015 | XBIZ Saria | Urteko aktore transexualik onena | Proposatua |
| 2016 | XBIZ Saria | Urteko aktore transexualik onena | Irabazlea |
| 2017 | AVN Sariak | Urteko aktore transexualik onena | Proposatua |
| 2017 | XBIZ Saria | Urteko aktore transexualik onena | Proposatua |
* Datuak: Q26255101
* Multimedia: Jessy Dubai / Q26255101
# Jessy Trémoulière

Jessy Trémoulière (Briude, 1992ko uztailaren 29a) frantziar errugbilaria da, zabaltzaile eta atzelari postuetan aritzen dena. Frantziako selekzioarekin, 2014ko Munduko Errugbi Txapelketan parte hartu zuen, eta Sei Nazioen Txapelketa irabazi zuen 2018an. Lesio batek galerazi zion 2017ko Munduko Txapelketan parte hartzea. Zazpiko errugbiko Frantziako selekzioarekin, 2016ko Udako Olinpiar Jokoetan aritu zen. 2018an, World Rugbyren urteko emakumezko jokalari onena hautatu zuten.

## Palmaresa
### ASM Romagnat

* Frantziako Emakumezkoen errugbi txapelketa
** irabazlea: 2021

### Frantziako selekzioa

* Sei Nazioen Txapelketa
** irabazlea: 2014 (Grand Slam) eta 2018 (Grand Slam)
* Munduko Errugbi Kopa
** hirugarrena: 2014, 2021

## Erreferentziak

* ↑ Australia, SA, France and Wales name 2014 WRWC squads. allblacks.com (IRB) (Noiz kontsultatua: 2018-12-13).
* ↑ Jessy Trémoulière (France) forfait pour la Coupe du monde, Camille Grassineau en renfort. rugbyrama.fr (Noiz kontsultatua: 2018-12-13).
* ↑ Trémoulière Jessy. rio2016.com (Noiz kontsultatua: 2018-12-13).

## Kanpo estekak

* Datuak: Q15720581
* Multimedia: Jessy Trémoulière / Q15720581
# Janine Beckie

Janine Elizabeth Beckie, (Littleton (AEB), 1994ko abuztuaren 20a), Kanadarekin futbolean aritzen den kirolaria da.
2016ko Udako Olinpiar Jokoetan (Rio de Janeiro), esku hartu, eta brontzezko domina eskuratu zuen; 2020ko Udako Olinpiar Jokoetan, (Tokio), berriz, urrezko domina eskuratu zuen; bietan futbolean eta Kanada ordezkatuz. Tokion, Suediako taldearen (zilarrezko domina) eta AEBko taldearen (bronzezko domina) aurretik sailkatu zen Kanadako taldea.
Tokion, honako hauek osatzen zuten Mexikoko taldea: Stephanie Labbé, Allysha Chapman, Kadeisha Buchanan, Shelina Zadorsky, Quinn, Deanne Rose, Julia Grosso, Jayde Riviere, Adriana Leon, Ashley Lawrence, Desiree Scott, Christine Sinclair, Évelyne Viens, Vanessa Gilles, Nichelle Prince, Janine Beckie, Jessie Fleming, Kailen Sheridan, Jordyn Huitema, Sophie Schmidt, Gabrielle Carle eta Erin McLeodek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Futbola, emakumezkoa. |
| 2020 | Tokio Japonia | 01 ! | Futbola, emakumezkoa. |

## Erreferentziak

* ↑ «Janine Elizabeth Beckie» olympedia.org (Ingelesez)
* ↑ «Janine Elizabeth Beckie» olympics.com (Gaztelaniaz)

## Kanpo estekak

* Datuak: Q20171143
* Multimedia: Janine Beckie / Q20171143
# Janine Connes

Janine Connes (Frantzia, 1934) astronomo frantses bat da, Fourierren espektroskopia infragorri eraldatuaren metodoa ezartzera eraman zuena.

## Biografia

Connesen lana Fourierren transformatu espektrofotometroaren teknika aztertzea da batez ere, 1954an hasi baitzen arlo hori ikasten. Bere tesiak eta ondorengo argitalpenek erabiltzeko behar diren xehetasun praktikoen azterketa sakona egin zuten, diseinu goiztiarraren printzipioetako asko ezartzeko egiaztatutako tesiarekin. Pierre Connes senarrarekin, Artizarra eta Marteren argazkiak egin zituen Bigorreko Observatoire du Pic du Midin, metodoa erabiliz, ordura arte besteek baino irudi hobeak aurkeztuz. Connesek interferometriaren erabileraren abantaila identifikatu zuen.

## Argitalpenak

* "The Field of Application of the Fourier Transform Method," J. Phys. Radium 19: 197 (1958)
* "A Study of the Night Sky in the Near Infrared," J. Phys. Radium 21: 645 (1960), with H.P. Gush (frantsesez)
* "Near-Infrared Planetary Spectra by Fourier Spectroscopy. I. Instruments and Results," Journal of the Optical Society of America 56: 896 (1966), with P. Connes (ingelesez)
Hurrengo artikuluak "arlorako berebiziko garrantzia duten oinarrizko lanak" dira -- Ian McLean irakaslea.
* "Spectroscopic Studies Using Fourier Transformations," Rev. Opt. 40 (no.2): 45 (1961) (frantsesez)
* "Spectroscopic Studies Using Fourier Transformations," Rev. Opt. 40 (no.3): 116 (1961) (frantsesez)
* "Spectroscopic Studies Using Fourier Transformations," Rev. Opt. 40 (no.4): 171 (1961) (frantsesez)
* "Spectroscopic Studies Using Fourier Transformations," Rev. Opt. 40 (no.5): 231 (1961) (frantsesez)
* "Fourier Transform Spectroscopy: Introductory Report," Mem. Soc. Roy. Sci. Liège 9: 81 (1964) (frantsesez)

## Erreferentziak

* ↑ (Ingelesez) Lovelock, James E.; Lovelock, James. (2009-02-26). The Vanishing Face of Gaia: A Final Warning. Penguin Adult ISBN 978-0-14-103925-1. (Noiz kontsultatua: 2022-10-08).
* ↑ (Ingelesez) Joerges, Bernward, Hrsg ]; Joerges, B.; Shinn, T.. (2001). Instrumentation Between Science, State and Industry. Springer Science & Business Media ISBN 978-0-7923-6736-9. (Noiz kontsultatua: 2022-10-08).
* ↑ (Ingelesez) Hanel, R. A.; Conrath, B. J.; Jennings, D. E.; Samuelson, R. E.. (2003-03-06). Exploration of the Solar System by Infrared Remote Sensing. Cambridge University Press ISBN 978-0-521-81897-1. (Noiz kontsultatua: 2022-10-08).
* 1 2 «CWP at physics.UCLA.edu // Janine Connes» cwp.library.ucla.edu (Noiz kontsultatua: 2022-10-08).
* ↑ (Ingelesez) Probing, National Research Council (U S. ) Panel on Remote Atmospheric. (1969). Atmospheric Exploration by Remote Probes: Final Report of the Panel on Remote Atmospheric Probing. National Academy of Sciences, National Research Council (Noiz kontsultatua: 2022-10-08).
* ↑ (Ingelesez) Sun, Da-Wen. (2009-03-05). Infrared Spectroscopy for Food Quality Analysis and Control. Academic Press ISBN 978-0-08-092087-0. (Noiz kontsultatua: 2022-10-08).
* Datuak: Q17180553
# Janire Casero

Janire Casero (Igorre, Bizkaia) euskal irrati-esataria da.
Gaztea irrati-kateko Gaztea Formula irratsaioa aurkezten du asteburuero.
# Janira (mitologia)

Janira, greziar mitologian, bi pertsonaiaren izena da:
* Ozeanideetako bat. Persefonerekin batera loreak biltzen zituzten lamien artean zegoen.
* Nereidetako bat.

## Kanpo estekak

* Datuak: Q3791505
# Janine Benyus

Janine M. Benyus (1958an New Jersey-en jaioa) AEBetako zientzialaria, berrikuntza-aholkularia eta idazlea da. Ezaguna da biomimetikan egiten duen lanagatik eta ingurumenean eragin txikia duen berrikuntza, diseinu eta ekoizpena errazteko duen nahiagatik; baita naturan eta ekosistemetan ezarri eta hobetu dituzten estrategiengatik eboluzioaren esparruan.
# Janire Arrizabalaga

Janire Arrizabalaga Munduate (Gernika-Lumo, Bizkaia, 2003) bertsolaria eta Lokatz Loreak sormen taldeko kidea da.

## Biografia

Janire Arrizabalaga lehen hezkuntzako bertsolaritza klaseetan hasi zen bertsozaletzen. 14 urte zituela hasi zen bat-batean bertsotan eta lehen plazak BBK Sariketan egin zituen. Egun Lilibertso eta Durangoko bertso-eskolako kide da.
Horrez gain, Lokatz Loreak sormen taldearekin hainbat proiektu eraman ditu aurrera Janire Arrizabalagak. 2022an "friki-saioak" antolatu zituzten. Hauetan Janire, Izaro Bilbao eta Araitz Katarainekin batera, saioen aurkezle eta antolatzaile izan zen. 2022ko udazkenean, gainera, Instagrameko Poto! proiektuarekin elkarlanean, 2022ko Txapelketa Nagusiaren inguruko tira komikoak egin zituen hirukoteak. Horrez gain, 2024ko udaberrian Itzal(iko) bagina ikuskizuna plazaratu zuten, Iraitz Lizarragaren zuzendaritzapean.

## Palmaresa

* Bizkaiko Eskolarteko Bertsolari Txapelketa
** Finalista (2): 2019, 2021
* Durangaldeko Kopla Txapelketa
** Txapelduna (1): 2022
* Berritxu Saria
** Txapelduna (1): 2023

## Erreferentziak

* ↑ «Janire Arrizabalaga - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-04).
* ↑ «"Asmoa izan da sortzea leku eroso bat bertsorako"» Bertsolari Aldizkaria 2022-09-15 (Noiz kontsultatua: 2024-06-04).
* ↑ «Itzal(iko) bagina: Zeharkatu gaituena performatzen» bertsoa.eus (Noiz kontsultatua: 2024-06-04).
* ↑ «Itzal(iko) bagina» Bertsolari Aldizkaria 2024-02-28 (Noiz kontsultatua: 2024-06-04).
* ↑ «2019-05-25 Abadiño Eskolartekoa - Saioa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-06-04).
* ↑ «Janire Arrizabalagak irabazi dau Bizkaiko Eskolartekoko hirugarren saioa» bizkaie.biz (Noiz kontsultatua: 2024-06-04).
* ↑ «Durangaldeko VII. Kopla Txapelketea Janire Arrizabalagak irabazi dau» bizkaie.biz (Noiz kontsultatua: 2024-06-04).
* ↑ «Janire Arrizabalagak irabazi du Berritxu Saria» El Diario Vasco 2023-07-07 (Noiz kontsultatua: 2024-06-04).